- Mateo
- ←
- 3
- →

3
Juan Yamijatin uwegshunum chichagkagtukbau
(Mr. 1.2-8; Lc. 3.1-20; Jn. 1.19-28)
1 Jisus eke Nazaret pujai, Juan Yamijatin chichagkagtú wekagu Judea nugka uwejush wegakunum. 2 Nunik chichagkagtak: “Tudau takatak idaikujum Apajuí nemagkatajum, ni aentsnum inamjatnuk tsawantak ashí jegae”, tau. 3 Juan chichagkagtamuk yaunchuk Apajuí etsegtin Isaías agak:
“Makichik aents eemak taa uwegshunum wekagas senchi jiiká chichagkagtak:
‘Apu wekaesatnun jintan shiig iwajug esegak tutupit dakuegajama numamtuk, atumi anentaimish shiig iwajajum umiktajum Apu minitin asamtai’, titinai” tiuwa nunú imanisag uminkauwai.
4 Juagkak camello uje najanamun nugkujakuí, akachumtaijish duwap aajakuí, manchin* “Manchi” Diistá Mr. 1.6. dapá yumijijai yuujakuí. 5 Juan aatus uwegshunum chichagkagtak wekagai Jerusalegnumia aents aidau, ashí Judea nugkanum batsamin aidaushkam, namak Jordán uwet batsataidaushkam ni chichagkagtamun antukagtatus kautkajui. 6 Nunú chicham etsegbaun antukag ditashkam ashí tudau takataiji aidaun: “Apawah tsagkugtugta”, tusa etsegtumaidau. Nunikmatai nunú aents aidaun Juagshakam Jordagnum yamiau.
7 Aatus yamijatak pujai saduceo† Saduceo aajakajua duka, Moisés chicham umiktajum tibau aajakua nunak betek umijakaju ainawai, nuninayatak nayaimpinmaya aentsuk atsawai tuja iwanchish atsawai nuigtushkam jakau aidaush nantagchatin ainawai tuujakajui. aidau, fariseo‡ Fariseo aajakajua duka, Moisés chicham umiktajum tibau aajakua nunak betek umiijakú ainawai, nuninayatak ditá muunji aajakajua nunú takajakajua nuna imá senchi puyatjus umijakú ainawai. aidaushkam kautkaju, Juan yamigmagti tusag. Nunú imanik kaunkagmatai wainak, Juan chichajak: “¡Atumek iwanchi uchijí asajum aents tsanú yujagme! ¿Wagka yamimagtasagmesh wakegagme? ¿Atumek ayatak yamimamuikis Apajuí suwimak sukagtumaina duka uwemtumainaitai tajumek? 8 Dekas tudau takatan idaisaush wajuku amainaita, nunú iwainmamkatajum pegkeg aina nu takaakjum. 9 Atumek: Jutiik Abraham wegantu asaja yupichuch uweemain ainaji, tumamigpa. Dekas tajime: Apajuik jujú kaya aina junakeshkam Abragka uchijí emamainai. 10 Ashí ajak nejechu aidauk, jachai ajaka tsupija apetiama numamtuk, aents tudaunak taká batsatun Apajuí suwimak susatnuk uminas awai. 11 Wika ayatak yumí yamijatjai tudaujin idayinak etsegtumainakui, tujash mina ukujui dekas minittawai mina nagkaetasu. Nunú yamigmagtatjume Wakaní Pegkejiya nujai, nuigtushkam nigki jiiyai suwimkan sukagtustinuk. Wika niina sapatjinakesh ukuitmaitsujai, nigka mina nagkaetasu senchigtin asamtai. 12 Nigki ashí aents aina nuwiyan akanjattawai, aents trigon ajakbau aidau juuká ijumag, awagti wampujin utsaak nejeen trigo ijumtainum yajumama numamtuk, Apajuí umigkau aidaunak jii ajumaish kajinkashtina nui suwimkan suwak, niina umigkau aidaunak ni pujutaijin yajuaktinai”, tiuwai.
Jisus yamimagbau
(Mr. 1.9-11; Lc. 3.21-22)
13 Tikich tsawantai Jisus Galileanmaya jiinki namak Jordagnum weuwai, Juan yamiijati tusa. 14 Nunik jegaamtai Juan yamimainchau dekapeak:
—Wiitag jamah amina yamiijata tumainnuk, ¿nuniaig ame minai yamimagtasam minam? —tiu
15 Tama:
—Ehé, amina yamiijati tusan minitjame, mina awetiu ashí pegkejan dutikati timawa nuna imatiksanuk umikta tau asan.
Tutai Juagshakam yamijú. 16 Dutika yamijam Jisus yuminmaya jiinki nayaim ujanmatai, Wakaní Pegkeji§ “Apajuí Wakaní” tawa nunak “Wakaní Pegkejin” tau asamtai, “Apajuí Wakaní” takuish “Wakaní Pegkeji” taji. pauma nunin akaiki niiní jegattaman wainkauwai. 17 Nunú nuniaig antuekau nayaimpinmaya chicham: “Juuwai dekas mina Uchig anetaijuk, niiní shiig aneajai”, tabau.

- Mateo
- ←
- 3
- →

*3:4 “Manchi” Diistá Mr. 1.6.

†3:7 Saduceo aajakajua duka, Moisés chicham umiktajum tibau aajakua nunak betek umijakaju ainawai, nuninayatak nayaimpinmaya aentsuk atsawai tuja iwanchish atsawai nuigtushkam jakau aidaush nantagchatin ainawai tuujakajui.

‡3:7 Fariseo aajakajua duka, Moisés chicham umiktajum tibau aajakua nunak betek umiijakú ainawai, nuninayatak ditá muunji aajakajua nunú takajakajua nuna imá senchi puyatjus umijakú ainawai.

§3:16 “Apajuí Wakaní” tawa nunak “Wakaní Pegkejin” tau asamtai, “Apajuí Wakaní” takuish “Wakaní Pegkeji” taji.

© 2008 WBT