- Marcos
- ←
- 7
- →

7
Aentsun pegkegchau ema nunú pachisa Jisus etsegkamu
(Mt. 5.1-20)
1 Fariseo aidau, chicham umiktinun jintinkagtin Jerusalegnumia kaunawaju aidaujai, Jisusan jegaantajui. 2 Nunikag Jisusa jintintaiji aidau ikigmatsuk yutatman wainak, anmainchaun aaninawai tusag chichaman patatuidau. 3 Fariseo aidauk, ashí judío aidaushkam ditá muunji aidau: Ikigmatskek yuchatai atí, tibau asamtai, tuidau. 4 Ditak, yutai sujutainum wejum taakjumesh ikigmatskek yuwawaigpajum tibau aajakajui. Nuigtushkam kuashtai dita umijakbau aidauk; shikiká umutai, yajaa ekentai, yujumak inagku takatai jiju aidaushkam, nuigtú pegakshakam tuke nijasjumké atajum tibau asamtai. 5 Fariseo nuigtú chicham umiktinun jintinkagtin aidaujai Jisusan jegaantag:
—¿Wagka amina jintintaijum aidaush, iina muunji umiktajum tusa tibauwa nuna umitskesh ikigmatskesh yuwinawa?
6 Tama ni ayaak:
—Aentsú tsanú aidauwah, Apajuin etsegtin Isaías atumin pachis agak:
‘Ju aents aina juka, minak dekas ditá anentain eme anenjuinak adaituinatsui,
ayatak wenin adaituinawai.
7 Nuniau asag, mina pachittsag auna emematjai tujutuinawai;
jintinkagtuinakush, aents umiktajum tibauwa nuna jintinkagtuinak Apajuinu jintinkagtaji’, tuinawai.
8 —Atumek dekas Apajuí chicham umiktajum tibaujiya duka umigtsuk, aents tibauwa nu umiajume. Umutai yajá ekentai, vaso nijakjum nuigtushkam tikich kuashat jumamtin aidau taká yujajume. 9 Nuigtushkam Apajuí chicham umiktajum tujabauwa duka imanchauch emakjum, atum chicham najanamua nu umiagme. 10 Nuniakjum Moisés chichaak: ‘Atumin apa dukujai eme anentsá diitajum, dutikakjum yaigtajum; untsu ni apajin, dukujinakesh pegkegchaun chichajuk tsagkugtsuk maatajum’, tibauwai. 11 Tibau aig atum chichaakjum: ‘Aentsuk ni apajinak, ni dukujinakesh: Mina wají ajutaina juka corbagkai, nuniau asamtai yaimaitsujame tumainai’ tajume. (Corbán tawa duka: “Apajuí anentag anagkuamu”, taku tawai) 12 Atumek nuna aatus tauk apajinak, dukujinakesh yaimaitsui, tajume. 13 Ju aatsa tau asajum, Apajuí chicham umiktajum timawa duka imanchauch emajum idaikujum, atumi muunjum umiktajum tibauwa duke wejakjum tikich jumamtuk aina dushakam takaagme, —tiuwai.
14 Juna ti aents aidaun untsuká chichaak:
—Wi taja ju shiig antugtuktajum: 15 Aentsú wenin agaaya wayaa duka makichkish aentsnak pegkegchau emamainuk atsawai; untsu anentainmaya jiina nuuwai aentsun pegkegchau emauk.
16 Ni antutaiji ajamuk antuktinme, —tiuwai.
17 Nuna tusa aents aidaun ukuak jegá wayamtai, niina jintintaiji aidau nu augmatbaun pachisag iniidau. 18 Tama ni ayaak:
—¿Atumesh tikich shiig antuinatsu antsagmekek antuinatsjum? Ashí agaaya wayaa duka aentsnak pegkegchauk emamaitsui, 19 anentainum waitsuk, ampugnumag egkemag letrinanum ajapnau asa.
Junak ashí yutaig pegkeg ainawai tusa tiuwai. Nuigtushkam:
20 —Aentsú anentain jiina nu aentsnak pegkegchau emawai. 21 Duka aentsú anentainia jiinui pegkegchau anentaimat, pegkegchau takastasa wakegamu, magkagtamushkam, 22 tsanijinbau, kasabau aidau, sujimamu, pegkegchau ata, tsanubau, nuwajai shiig senchi takanistasa wakegat, tikichdau diigsá kajejut, yumigmamu, ememamushkam, anentainkas takamat aina dushakam. 23 Ju ashí pegkegchau aina duka anentainmaya jiinui, nuniau asa aentsnak pegkegchau emawai, —tiuwai.
Tikich nugkanmaya nuwa Jisusan dekaskeapi tibau
(Mt. 15.21-28)
24 Nuwiya jiinki Tiro nugkanum, Sidón nugkanmashkam weuwai. Nunik makichik aentskesh dekajuawainum tau asa jeganum wayau, tujash uumainchau dekapjau. 25 Nuniai nuwa nawanji wakan pegkegchau egkemtugbau antuku nui pujawai tabaun, nunik tajuntun tikishmatjau. 26 Duka nuwak griega Sirofenicianmaya aajakuí, nunú segau:
—Nawantug wakan pegkegchau egkemtugbauwa nu jigtugkita, —tusa. 27 Tujash Jisus ayaak:
—Jasta, dekatkauk Israela uchijí aidauwá yuwatnume, pag uchi yuwamu atankí yawá suwamuk pegkegchauwai.
28 Tama nuwa ayaak:
—Ehé dekaske Apuh, tujash yawashkam mesa wapken pujusá uchi yujumak akakeamun yuwame, —tau.
29 Tama ni ayaak:
—Nunú tame duwik wetá. wakan pegkegchauk nawanjumnak jiinki ukukne, —tau.
30 Tima nuwashkam wakitki jeen jegakmá, nawanji wakan pegkegchau egkemtuamunak agkan wajas pegaknum tepettaman wainkauwai.
Aents chichachun Jisus etsagagbau
31 Jisus Tiro nugkanum pujau jinki Sidón nagkaemak, Galilea kuchajin jegauwai. 32 Nunikmatai aents empekú dewaun itaantaju, dutikawag:
—Uwegmin achigtukta, —tusag segaidau.
33 Tiagtai Jisus aents nuninun akanak juki, ni tsajam uwejen kuwishin inujuauwai; dutika usukin juki nuna inayin antinkauwai. 34 Dutika wajan nayaimpinum pagkai mayatak: “Éfata”, tau. (Nunak “ujanta” taku tiuwai.)
35 Tusa tamawaik aents antuchun kuwishig ujaniuwai, inayishkam pegkeg wajasuí, nunikmatai shiig chichakú. 36 Dutika:
—Makichik aentskesh ujakaigpajum, —tiuwai. Tusa tibau ainayatak nuní senchi etsegtuidau. 37 Imatjiagtai shiig puyatjusag: “Ashí dekas pegkejan takaawai, empekunash antumtikawai, chichachunash chichamtikawai”, tuidau.

- Marcos
- ←
- 7
- →

© 2008 WBT